अष्ट्रेलियाको ब्यस्त दैनिकी बाट थोरै समय निकालेर आध्यात्मिक चिन्तनको माध्यामबाट सकारात्मक सोचको अभिबृद्धि गर्न कार्यक्रम सहयोगि सिद्ध हुने अपेक्षा गरिएको छ । कार्यक्रमबाट सङ्कल हुने रकम मध्ये दश प्रतिशत रकमबाट अष्ट्रेलियामा रहेका विद्यार्थीहरूको सहयोगार्थ ‘विद्यार्थी सहायता कोष’ खडा गरिने र बाँकी रकम ‘सडक मानवमुक्त नेपाल’को पवित्र अभिष्टा राखेर हेटौडा, चितवन, काठमाण्डौ लगाएत देशका बिभिन्न भागमा सञ्चालित ‘मानव सेवा आश्रम’को सहयोगमा खर्च गरिने आयोजकले जनाएको छ । हालसम्म ४०० भन्दा बढी सडकपेटीमा कष्टकर अवस्थामा जीवनयापन गरिरहेका सहयोगापेक्षीहरूलाई मानवीय उद्दार गरिसकेको मानव सेवा आश्रमले देशका अन्य भागमा पनि आफ्ना शाखाहरू विस्तार गर्दै गईरहेको छ भने अबको केही बर्षमा नै नेपाललाई सडक मानवमुक्त देश बनाउने लक्ष्यको साथ अघिबढिरहेको छ ।
